দত্তকগ্রহণে সাংস্কৃতিক ভিন্নতা

দত্তক গ্রহণের ক্ষেত্রে বেশ কিছু উল্লেখযোগ্য সাংস্কৃতিক ভিন্নতা দেখতে পাওয়া যায়। দত্তক গ্রহণ এমন একটি ব্যবস্থা যার মাধ্যমে কোনো অনাথ শিশু বা যে  শিশুর পিতামাতা তার যত্ন নিতে অক্ষম, তাদের 'দত্তক' নেওয়া হয়। যদিও সব সমাজেই এমন শিশুদের লালন-পালনের ব্যবস্থা রয়েছে যাদের নিজেদের পিতামাতা তাদের যত্ন নিতে পারেন না, তবুও সংস্কৃতি এবং আইনি ব্যবস্থাগুলি দত্তক নেওয়া শিশুকে ভিন্ন চোখে দেখে, কোথাও কোথাও তাদের বৈধ জৈবিক সন্তানের সমান মর্যাদা দেওয়া হয়, আবার কোথাও বা অভিভাবকত্বের অধিকার থাকে।

সম্পত্তি এবং পদমর্যাদার উত্তরাধিকারের ক্ষেত্রেও ভিন্নতা রয়েছে। উদাহরণস্বরূপ দত্তক গ্রহণের একটি ব্যবস্থায় যদি কোনো পিতামাতা উইল না করে মারা যান, তবে উত্তরাধিকারের ক্ষেত্রে দত্তক সন্তান ঠিক জৈবিক সন্তানের মতোই সম্পত্তির অধিকারী থাকে। পদমর্যাদার উত্তরাধিকার বিভিন্ন বিচারব্যবস্থা এবং সময়কালে ভিন্ন ভিন্ন রকম হয়। প্রাক-আধুনিক জাপানে, একজন সন্তান তার পিতামাতার অভিজাত উপাধি বা সামুরাই পদমর্যাদা উত্তরাধিকার সূত্রে পেত, অথচ যুক্তরাজ্যে (যেখানে ১৯২৬ সালেই প্রথম আইনি দত্তক প্রথা চালু হয়), শুধুমাত্র একজন জৈবিক সন্তানই অভিজাত উপাধি উত্তরাধিকার সূত্রে পেতে পারত, যদিও পিতামাতাহীন শিশুদের লালন-পালন বা ভরণপোষণ করা একটি সাধারণ প্রথা ছিল।

আরব

আরব সংস্কৃতিতে যদি কোনো শিশুকে দত্তক নেওয়া হয়, তখন সে "পুত্র" বা "কন্যা" হয় না, বরং দত্তক গ্রহণকারী অভিভাবক(দের) তত্ত্বাবধানে থাকা একজন আশ্রিত হিসেবে গণ্য হয়। দত্তক পিতামাতার পদবী অনুসারে শিশুটির পদবী পরিবর্তন করা হয় না। অন্যান্য দেশের পালক পরিচর্যা ব্যবস্থার মতই দত্তক পিতামাতারা এক্ষেত্রে "অভিভাবক" হিসেবে স্বীকৃতি পান। ইসলামিক সংস্কৃতিতে দত্তক সংক্রান্ত অন্যান্য সাধারণ নিয়ম হল উত্তরাধিকার ও বিবাহের নিয়মাবলী। দত্তক পিতামাতারা শিশুর নতুন পিতামাতা হিসেবে নয় বরং অন্য একজন ব্যক্তির সন্তানের তত্ত্বাবধায়ক হিসেবে বিবেচিত হন।FAQ on Adoption  - National Registration Department of Malaysia.  (archived version 2006)

ইহুদি
ইহুদি ধর্মের সাথে রোমান আইনের পার্থক্য হল এই যে এখানে দত্তক পিতামাতা জৈবিক পিতামাতার ভূমিকা সম্পূর্ণরূপে প্রতিস্থাপন করেন না। ইহুদি আইনে দত্তক গ্রহণের কোনো পদ্ধতি কখনও চালু করা হয়নি। ইহুদি ধর্মে বংশপরিচয়ই সন্তানের মর্যাদা নির্ধারণ করে, যা কোনো আইনি প্রক্রিয়ার মাধ্যমে পরিবর্তন করা যায় না।

কোরিয়া

কোরীয় সংস্কৃতিতে, দত্তক গ্রহণ তখনই ঘটত যখন পরিবারের অন্য কোনো সদস্য (ভাই বা চাচাতো ভাই) পরিবারের প্রথম পুত্র উত্তরাধিকারীকে একটি ছেলে সন্তান দিত। পরিবারের বাইরের কাউকে দত্তক নেওয়া বিরল ছিল। এই কারণেই বেশিরভাগ অনাথ কোরীয় শিশুকে মার্কিন যুক্তরাষ্ট্রের মতো দেশগুলিতে পাঠানো হত। অন্যান্য এশীয় সমাজেও সাধারণত একথা সত্য। আজও গোটা দক্ষিণ কোরিয়া জুড়ে অনেক অনাথ আশ্রম দেখতে পাওয়া যায়।

আফ্রিকা

অন্যদিকে আফ্রিকার অনেক  সংস্কৃতিতে শিশুদের প্রায়শই দত্তক পরিবারের কাছে তুলে দেওয়া হয়। নিজের সন্তানকে অন্য পরিবারে দিয়ে দেওয়ার মাধ্যমে জন্মদাতা পরিবার দত্তক পরিবারের সাথে স্থায়ী সম্পর্ক তৈরি করতে চায়। সন্তান গ্রহণকারী পরিবার সেই পরিবার থেকে বা অন্য কোনো পরিবার থেকে আরেকটি সন্তান পেতে পারে। সন্তানকে দত্তক দেওয়ার মতোই বিবাহের জন্য এক পরিবার থেকে অন্য পরিবারে নারী আত্মীয়দের আদান-প্রদানের উদ্দেশ্য হল বিভিন্ন পরিবার এবং বংশের মধ্যে স্থায়ী সংযোগ এবং সামাজিক সংহতি তৈরি করা। ম্বুতি জনগোষ্ঠীর মধ্যে বিবাহের সময় বোন বিনিময় একটি সাধারণ নিয়ম।

ভারত

ভারতে কোনো অভিন্ন দত্তক আইন নেই; তবে এই বিবৃতিটি বিতর্কিত হতে পারে। ১৯৫৬ সালের হিন্দু দত্তক ও ভরণপোষণ আইন শুধুমাত্র হিন্দু, শিখ, জৈন এবং বৌদ্ধদের দত্তক নেওয়ার অনুমতি দেয়। মুসলিম, খ্রিস্টান, ইহুদি এবং পার্সিরা ১৮৯০ সালের অভিভাবক ও প্রতিপাল্য আইন অনুসারে শুধুমাত্র অভিভাবক হতে পারেন। সন্তানের বয়স ১৮ বছর হলে অভিভাবকত্ব শেষ হয়ে যায়।News from India ভারতের বাইরে দত্তক নেওয়া শিশুদের ক্ষেত্রে, এই প্রত্যাশায় অভিভাবকত্ব প্রদান করা হয়, যে দেশে তারা আইনত বসবাস করবে, সেই দেশে দত্তক পিতামাতা শিশুটিকে দ্রুত দত্তক নেবেন। ভারত সরকার ভারতে শিশুদের অভ্যন্তরীণ এবং আন্তঃদেশীয় দত্তক গ্রহণ নিয়ন্ত্রণ করে থাকে।

প্রশান্ত মহাসাগরীয় অঞ্চল

প্রশান্ত মহাসাগরীয় সংস্কৃতিতে "প্রবাহমান দত্তকপ্রথা" প্রচলিত, এক্ষেত্রে জৈবিক পরিবারের সাথে সম্পূর্ণরূপে সম্পর্ক ছিন্ন করা হয় না, যেমনটি ঐতিহ্যগতভাবে পশ্চিমা দত্তকপ্রথায় ঘটে থাকে। অনেক ইউরোপীয় এবং আমেরিকান দত্তককে কোনো ভুল বা সমস্যার সমাধান হিসেবে দেখে থাকে, যেমন অনাকাঙ্ক্ষিত গর্ভধারণ (জৈবিক পিতামাতার দ্বারা) বা বন্ধ্যাত্ব (দত্তক পিতামাতার দ্বারা)। বিপরীতদিকে, প্রশান্ত মহাসাগরীয় অঞ্চলের বেশিরভাগ সংস্কৃতি, উদাহরণস্বরূপ সলোমন দ্বীপপুঞ্জের সিকাইয়ানাতে, শিশুরা বিভিন্ন পরিবারে স্থানান্তরিত হতে থাকে। প্রতিপালন বা লালন-পালনকে ব্যক্তিগত ঘনিষ্ঠ সম্পর্ক তৈরি এবং বজায় রাখার একটি উপায় হিসাবে দেখা হয়। পিতামাতারা তাদের সন্তানদের অন্যদের কাছে যেতে দিতে অস্বীকার করেন না। বিভিন্ন তত্ত্বাবধায়ক এবং পরিবারের মধ্যে শিশুদের এই স্থানান্তরন একচেটিয়া নয়, এবং এগুলো  তাদের জৈবিক পিতামাতা থেকে শিশুদের স্থায়ীভাবে বিচ্ছিন্ন করে না।

নিউজিল্যান্ডের মাওরিদের মধ্যে বর্ধিত পরিবারের মধ্যে প্রচলিত এক ধরনের দত্তকপ্রথা রয়েছে যাকে 'ফাংগাই' (মাওরি ভাষায়, "খাওয়ানো") বলা হয়।Te Whanake Dictionary, entry for whāngai  জৈবিক পরিবারের সাথে সম্পর্ক সাধারণত ছিন্ন করা হয় না।

কিরিবাতি সংস্কৃতিতেও এই প্রবাহমান দত্তকপ্রথা প্রচলিত, একে "তিবু" বলা হয়।

তাহিতীয়রা 'ফা'আ'মু' (আক্ষরিক অর্থে "খাওয়ার জন্য দেওয়া") দত্তকপ্রথা পালন করে। এটিকে মৌলিকভাবে অন্যান্য দত্তকপ্রথার, বিশেষ করে আফ্রিকার প্রথার সাথে তুলনা করা যায়; পারিবারিক পরিষদের সম্মতি বা উদ্যোগে বিভিন্ন কারণে একটি শিশুকে "দেওয়া" যেতে পারে, এমনকি জন্মের আগেই তাদের চাওয়া ও দেওয়া হতে পারে।

টিকোপিয়া

সলোমন দ্বীপপুঞ্জের টিকোপিয়া সমাজে দত্তক প্রথা প্রচলিত ছিল না, যেমনটি পশ্চিমা সমাজে প্রচলিত আছে। পরিবারগুলি পিতামাতাহীন শিশুদের লালন-পালন করত এবং নিঃসন্তান প্রাপ্তবয়স্করা কখনও কখনও অন্য পরিবারের সন্তানকে নিয়ে এসে লালন-পালন করতেন। তবে, শিশুরা তাদের জৈবিক পিতার গোত্রীয় পরিচয় বজায় রাখত এবং কেবল পৈতৃক বংশের সম্পত্তি থেকেই উত্তরাধিকার সূত্রে জমি পেত, অভিভাবকের সম্পত্তি থেকে নয়।Firth, Raymond, "We the Tikopia, Beacon Press Edition, 1936, 1957, 1963, .pp 190-193

তথ্যসূত্র

বিষয়শ্রেণী:দত্তক গ্রহণের ধরণ এবং সম্পর্কিত অনুশীলন